
И Н Ф О Р М А Ц И Я
за ползване на дигитална млечна кухня в ДГ № 1 „Ян Бибиян“ гр. Хасково 
ул. Брезник 5

ДГ № 1 "Ян Бибиян" ползва системата за електронно купуване на ваучери /купони/ за услугата „Детска кухня“ в Хасково. За да могат родителите да се възползват от електронната услуга, е необходима регистрация на https://dmkhaskovo.uslugi.io/ или на място в избран от тях пункт.
Ваучери за храна по електронен път могат да бъдат купувани от понеделник до четвъртък /включително/ само за следващата седмица. В петък купони се продават само на място в пунктовете.
Максималният брой купони за едно дете не може да надвишава броя на работните дни в месеца. Не се продават ваучери за почивни и празнични дни.
Услугата „Детска кухня“ предоставя обедно меню (супа, основно ястие и десерт) за две възрастови групи: до 1 година и от 1 до 3 години. Дневната такса за ползване на детска кухня е 1,50 лв. и е определена с Наредба за определяне и администриране на местни такси и цени на услуги на територията на Община Хасково.
Внедряването на системата за електронно закупуване на ваучери /купони/ за Детска кухня е в изпълнение на Стратегия за развитие на образованието на Община Хасково за 2022 – 2027 г. и заложените дейности по приоритетна област 5 „Дигитализация на процесите в предучилищното и училищното образование“, която предвижда разширяване на електронните услуги за родители относно прием в детска градина и записване за детска млечна кухня.
Храната се приготвя и доставя от фирма ЕТ „Тано Николай Траилов“ гр. Хасково. телефон за контакти с фирмата: 0888 02 69 10
Цена на един купон: 1,50 лв., съгласно Решение № 98 от 2012 г. на Общински съвет Хасково - § 2, чл. 26 а, в сила от 01.04.2012 г. 

                                                   Р А Б О Т Н О    В Р Е М Е:
                              от понеделник  до  петък    от 11.30 ч.  до 13.00 ч.

